Furnaso tvenkinys
Furnaso tvenkinys (port. Represa da Furnas) – didelis tvenkinys Brazilijoje, Minas Žeraiso valstijos pietuose. Sudarytas 1957–1963 m. patvenkus Grandės upę (Paranos baseinas) ties Furnasu (į rytus nuo Pasoso). Ilgis iki 145 km, plotis iki 40 km. Tvenkinys užliejo ne tik ilgą Grandės vidurupio atkarpą, bet ir visą Sapukaji upės žemupį. Tvenkinys sudarytas hidroenergetikos ir potvynių valdymo reikmėms. Furnaso užtvanka 550 m ilgio, 15 m pločio, 127 m aukščio. Joje įrengta hidroelektrinė, kurioje veikia 8 turbinos po 152 MW. Pagrindinės gyvenvietės prie tvenkinio: Gvapė, Boa Esperansa, Šangrila, Kampo do Mejas, Alfenasas, Fama. Laivyba tvenkiniu Tvenkinio užlietas kanjonas Krioklys tvenkinio krante Furnaso užtvanka